CELEX: 32012D0203
Language: bg
Date: 2012-04-19 00:00:00
Title: 2012/203/ЕС: Решение за изпълнение на Комисията от 19 април 2012 година за изменение на приложение I към Решение 2006/766/ЕО по отношение на вписването за Чили в списъка с трети страни, от които е разрешен вносът на живи, охладени, замразени или преработени двучерупчести мекотели, бодлокожи, ципести и морски коремоноги, предназначени за консумация от човека (нотифицирано под номер C(2012) 2446)  текст от значение за ЕИП

21.4.2012   
            
            
               BG
            
            
               Официален вестник на Европейския съюз
            
            
               L 109/24
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 19 април 2012 година
   за изменение на приложение I към Решение 2006/766/ЕО по отношение на вписването за Чили в списъка с трети страни, от които е разрешен вносът на живи, охладени, замразени или преработени двучерупчести мекотели, бодлокожи, ципести и морски коремоноги, предназначени за консумация от човека
   (нотифицирано под номер C(2012) 2446)
   (текст от значение за ЕИП)
   (2012/203/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (1), и по-специално член 11, параграф 1 от него,
   като има предвид, че:
   
               (1)
            
            
               В Регламент (ЕО) № 854/2004 се предвижда, че продукти от животински произход се внасят само от трета страна или част от трета страна, която фигурира в списъка, изготвен в съответствие с посочения регламент.
            
         
               (2)
            
            
               В Регламент (ЕО) № 854/2004 се предвижда също, че при изготвянето и актуализирането на посочените списъци следва да бъде взет предвид контролът на Съюза в третите страни и гаранциите, предоставени от компетентните органи на третите страни по отношение наличието на съответствие или равностойност на законодателството на Съюза в областта на фуражите и храните и правилата за опазване здравето на животните, установени в Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (2).
            
         
               (3)
            
            
               В Решение 2006/766/ЕО на Комисията от 6 ноември 2006 г. за установяване на списъци с трети страни и територии, от които е разрешен вносът на двучерупчести мекотели, бодлокожи, ципести, морски коремоноги и рибни продукти (3), са изброени тези трети страни, които отговарят на критериите, посочени в Регламент (ЕО) № 854/2004, и следователно са в състояние да гарантират, че износът на тези продукти за Съюза отговаря на санитарните условия, определени в законодателството на Съюза с цел опазване здравето на потребителите. По-специално, с приложение I към посоченото решение се установява списък на трети страни, от които е разрешен вносът на живи, охладени, замразени или преработени двучерупчести мекотели, бодлокожи, ципести и морски коремоноги за консумация от човека. В този списък се посочват и ограниченията за такъв внос от някои трети страни.
            
         
               (4)
            
            
               Понастоящем Чили фигурира в списъка в приложение I към Решение 2006/766/ЕО като трета страна, от която е разрешен вносът на двучерупчести мекотели, бодлокожи, ципести и морски коремоноги, предназначени за консумация от човека, но този внос е ограничен до замразени или преработени двучерупчести мекотели, бодлокожи, ципести и морски коремоноги и до някои охладени и почистени от вътрешности гребеновидни мекотели от семейство Pectinidae.
               
            
         
               (5)
            
            
               В периода 26 април—6 май 2010 г. в Чили се проведе инспекция от Комисията, която имаше за цел да оцени въведената система за контрол на производството на двучерупчести мекотели, предназначени за износ за Съюза. Резултатите от инспекцията, заедно с гаранциите, предоставени от компетентните органи в Чили, показват, че условията, приложими в тази трета страна по отношение на живи двучерупчести мекотели, бодлокожи, ципести и морски коремоноги, предназначени за износ за Съюза, са равностойни на установените в съответното законодателство на Съюза. Поради това ограниченията за внос в Съюза на двучерупчести мекотели, бодлокожи, ципести и морски коремоноги от Чили следва да не се прилагат повече.
            
         
               (6)
            
            
               Поради това Решение 2006/766/ЕО следва да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   В приложение I към Решение 2006/766/ЕО вписването за Чили се заменя със следното:
   
      
                  „CL
               
               
                  ЧИЛИ“
               
               
                   
               
            
   Член 2
   Адресати на настоящото решение са държавите членки.
   
      Съставено в Брюксел на 19 април 2012 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 139, 30.4.2004 г., стр. 206.
   
      (2)  ОВ L 165, 30.4.2004 г., стр. 1.
   
      (3)  ОВ L 320, 18.11.2006 г., стр. 53.